google/wiki40b huggingface dataset:
लापतागंज

लापतागंज सोनी के सब टीवी पर आने वाला एक धारावाहिक है। जो २६ अक्टूबर २००९ से १५ अगस्त २०१४ तक चला। पहले यह शरद जोशी के कहानी से लिया गया था इस कारण इसका नाम लापतागंज - शरद जोशी की कहानियों का पता रखा गया। इसके दूसरे प्रसारण में कहानी अलग होने के कारण इसका नाम लापतागंज - एक बार फिर रखा गया। यह पुनः १० जून २०१३ से शूरु हुआ था।

कहानी

यह कहानी एक छोटे से गाँव लापतागंज कि है। जहाँ नल, बिजली आदि सुविधाओं का पता नहीं होता और यह पहले शरद जोशी के कहानी पर आधारित थी। दूसरे संस्करण में अपने द्वारा बनाए गए कहानी का उपयोग किया गया जो प्रति दिन की कहानी है।
एलियन (फ़्रैंचाईज़ी)

एलियन (अंग्रेज़ी: Alien) फ़िल्म शृंखला एक काल्पनिक विज्ञान पर आधारित भुतहा फ़िल्म फ़्रैंचाईज़ी है जो एलेन रिप्ली (सिगौरनी विवर द्वारा अभिनीत) और उसकी परग्रही प्रजाति के साथ जंग पर केंद्रित है जिन्हें "द एलियन" कहा जाता है। 20एथ सेंचुरी फॉक्स द्वारा निर्मित यह शृंखला १९७१ में फ़िल्म एलियन से शुरू हुई जिसके आगे चलकर तिन भाग, कई पुस्तकें, कॉमिक्स और वीडयो गेम बनाए जा चुके है।

एलियन (१९७९)

अंतरिक्ष यां नोस्ट्रोमो एक वीरान ग्रह पर एक अज्ञात परग्रही यान द्वारा भेजे गए सिग्नल का पीछा करते हुए पहुँचता है। यान की छानबीन करते वक्त नोस्ट्रोमो के कर्मीदल का एक सदस्य को विचित्र अंडे जैसी वस्तु मिलती है जिसमें से निकला जिव उसके चहरे पर चिपक कर उसे बेहोश कर देता है। कुछ वक्त बाद परजीवी मर जाता है और सदस्य जाग जाता है जैसे उसे कुछ हुआ ही न हो। परन्तु कुछ समय बाद एक परग्रही जिव उसकी छाती फाड़ कर बाहर निकल आता है और जल्द ही आठ-फूट लंबे जिव में बदल जाता है और अन्य कर्मीदल के सदस्यों को मारना शुरू कर देता है।
फ़िल्म डार्क स्टार (१९७४) को पूरा करने के बाद डैन ओ'बेनॉन एक काल्पनिक विज्ञान पर आधारी डरावनी फ़िल्म के लिए सोच विचार शुरू किया। इसे शुरुआत में मेमरी शीर्षक दिया गया। कथानककार रोनाल्ड शुसेट ने इस परियोजना पर ओ'बेनॉन के साथ कार्य शुरू किया और कई नई वस्तुएँ जोड़ी। दोनों ने कथानक खत्म कर उसे शुरुआत में स्टार बिस्ट शीर्षक दिया परन्तु ओ'बेनॉन ने गौर किया की कथानक में शब्द "एलियन" कई बार दोहराया गया है और अंततः उन्होंने फ़िल्म का शीर्षक बदलकर एलियन कर दिया। लेखकों को लगा की यह एक कम-बजट की फ़िल्म होगी परन्तु स्टार वॉर्स की सफलता ने फॉक्स को कई करोड़ इसके प्रोडक्शन में लगाने पर मजबूर कर दिया।

एलियंस (१९८६)

लेफ्टीनेंट एलेन रिप्ली, नोस्ट्रोमो की एक मात्र जीवित सदस्य, हायपरस्लीप से ५७ वर्ष बाद एक नए अंतरिक्ष स्टेशन पर जागती है। उसे पता चलता है की पिछली फ़िल्म का ग्रह (जिसे एलवि-426 नाम दिया गया है) अब एक नई कॉलोनी का घर है। जब इक कॉलोनी से संपर्क टूट जाता है तब रिप्ली मरीन दस्ते के साथ सुलाको से रवाना हो जाती है।
रिडले स्कॉट द्वारा निर्देशित पहली फ़िल्म एक कामयाबी थी परन्तु फॉक्स ने इसका अगला भाग बनाने का विचार १९८३ तक नहीं किया जब जेम्स कैमरून ने इस शृंखला को आगे बढ़ाने की इच्छा निर्माता डेविड गिलर से की। कैमरून की द टर्मिनेटर की सफलता के बाद कौमरून और उनके साथी गेल एने हर्ड को एलियन का अगला भाग बना कर १९८६ में रिलीज़ करने की इजाज़त दे दी गई। कैमरून ने इसका कथानक एक कहानी से लिया जो उन्होंने गिलर और वाल्टर हिल के साथ मिलकर लिखी थी।

एलियन 3 (१९९२)

सुलाको पर आग लगने के कारण एक बचाव पोड छोड़ा जाता है। वह रिफायनरी/जेल ग्रह फ्लोरिना "फ्यूरी" १६१ पर क्रैश हो जाता है। रिप्ली एकमेव ज़िंदा बची सदस्य होती है और उसे पता नहीं होता है की एक अंडा यान पर मौजूद है। जिव पैदा होकर जेल में लोगो को मारना शुरू कर देता है। रिप्ली को बाद में पता चलता है की उसके शारीर में भी एक परग्रही जिव पल रहा है।

एलियन रिसरेक्शन (१९९७)

पिछली फ़िल्म की घटनाओं के दो सौ वर्ष बाद एलेन रिप्ली का क्लोन बनाया जाता है और उसमे से एलियन रानी को सर्जरी द्वारा अलग कर दिया जाता है। संयुक्त ग्रहों की सेना एलियनों को अंतरिक्षयान युएसएम औरिगा पर अगवा किए गए मनुष्यों में प्रजनन करवा कर बढ़ाना चाहती है। एलियन बच निकलने में सफल होते है और रिप्ली और लड़ाकों का जत्था औरिगा से बच कर उसे बर्बाद करने का प्रयत्न करता है जो पृथ्वी की ओर जा रहा है।
श्रीरंगपट्टणम् की घेराबंदी (1799)

विरोध बल

युद्ध में अप्रैल और मई 1799 के महीनों में श्रीरिंगपट्टम (श्रीरंगापत्तनम का अंग्रेजी संस्करण) के आसपास मुठभेड़ों की एक श्रृंखला शामिल थी, ब्रिटिश ईस्ट इंडिया कंपनी और उनके सहयोगियों की संयुक्त सेनाओं के बीच, 50,000 से अधिक सैनिकों की संख्या और मैसूर साम्राज्य के, टीपू सुल्तान द्वारा शासित, 30,000 सैनिक संख्या थी। चौथा एंग्लो-मैसूर युद्ध युद्ध में टीपू सुल्तान की हार और मौत के साथ खत्म हो गया था।

ब्रिटिश सेना की रचना

जब चौथा एंग्लो-मैसूर युद्ध टूट गया, तो अंग्रेजों ने जनरल जॉर्ज हैरिस के तहत दो बड़े स्तंभ एकत्र किए। पहले 26,000 से अधिक ब्रिटिश ईस्ट इंडिया कंपनी के सैनिक शामिल थे, जिनमें से 4,000 यूरोपीय थे जबकि शेष स्थानीय भारतीय सिपाही थे। दूसरा स्तंभ हैदराबाद के निजाम द्वारा प्रदान किया गया था, और इसमें दस बटालियन और 16,000 से अधिक घुड़सवार शामिल थे। साथ में, सहयोगी बल 50,000 से अधिक सैनिकों की संख्या में गिना गया। टिपू की सेना तीसरा आंग्लो-मैसूर युद्ध से समाप्त हो गई थी और इसके परिणामस्वरूप आधे राज्य का नुकसान हुआ था।
बार्नवेल, नॉर्थहेम्पटनशायर

जनसांख्यिकी

2011 की जनगणना के अनुसार बर्नवेल में कुल 362 निवासि (171 पुरुषों और 191 महिलाओं) थे। जिनकी औसत उम्र 40.54 वर्ष दर्ज की गयी थी। 16 या पुराने, 62 (22.22%) के 279 लोगों की एकल, 165 (59.149%) शादी कर रहे थे, और 52 (18.64%) तलाकशुदा या विधवा। 191 निवासियों, आर्थिक रूप से सक्रिय थे उन्हें (96.86%) और 6 अन्य कर्मचारियों (3.14%) बेरोजगारों की 185। वहाँ 5 खाली घरों, 150 निवासी थे और 3 छुट्टी घरों या दूसरे के घरों में थे।

बर्नवेल मैनर

बर्नवेल मैनर ग्लौकेस्टर के ड्यूक का ऐतिहासिक पूर्व निवास है। यह बर्नवेल गाँव के निकट स्थित है। इस एस्टेट में ऐतिहासिक बर्नवेल कासल भी स्थित है। जिसे १२६६ में बरेंजर ली मोएन ने बनवाया था। मोएन ने इस मकान को रैमसे ऐबी को १२७६ में बेच दिया था। इसे १५३६ तक इस ऐबी ने रखा था, जिसके बाद इसे राज को सौंप दिया गया। एलिज़ाबेथन काल का मैनर घर, यहाँ का मुख्य निवासशाला बन गया, जबकि बाकि के सारे रिहाइशी कमरे और किले के अन्य सारी ईमारतों को १७०४ में गिरा दिया गया था।
एक रिश्ता

संक्षेप

विजय कपूर (अमिताभ बच्चन) एक सफल व्यवसायी है। वह अपनी पत्नी (राखी) और उनके चार बच्चों के साथ खुशी से रहता है। अजय (अक्षय कुमार), उनका एकमात्र बेटा जो विदेश में पढ़ रहा था और विश्वविद्यालय से स्नातक की उपाधि प्राप्त कर चुका है। उसको सूचना प्रौद्योगिकी में अकादमिक डिग्री मिली और अब घर वापस आ गया।
राजेश पुरोहित (मोहनीश बहल) परिवार में प्रवेश करता है और विजयी रूप से विजय को अपनी दक्षता और उसकी सबसे बड़ी बेटी प्रीति (जूही चावला) को अपने आकर्षण के साथ प्रभावित करता है। जल्द ही विजय प्रीति और राजेश के विवाह को मंजूरी दे देता है। इस बीच अजय, निशा (करिश्मा कपूर) से प्यार करता है और उससे शादी करने की योजना बनाता है।
विजय पहले अजय को पारिवारिक व्यवसाय में अनुभव हासिल करने के लिए आश्वस्त करता है। जबकि अजय अपना खुद का व्यवसाय शुरू करना चाहता है। हालांकि, वैचारिक मतभेद के कारण दोनों में मतभेद होता है।
बलूचिस्तान संघर्ष

बलूचिस्तान संघर्ष, दक्षिण-पश्चिम एशिया के बलूचिस्तान क्षेत्र में जारी एक संघर्ष है जो बलूच राष्ट्रवादियों एवम पाकिस्तान एवं ईरान की सरकारों के बीच चल रहा है। बलूचिस्तान क्षेत्र के अन्तर्गत पाकिस्तान का 'बलूचिस्तान' नामक दक्षिण-पश्चिमी प्रान्त, दक्षिणी-पूर्वी ईरान का सिस्तान-बलूचिस्तान प्रान्त, और दक्षिणी अफगानिस्तान का बलूचिस्तान क्षेत्र आते हैं।
उरगेन्च

पुराना और नया उरगेन्च

कृपया ध्यान दें कि यह शहर तुर्कमेनिस्तान के कोन्या-उरगेन्च शहर से भिन्न है। कोन्या-उरगेन्च, जिसे 'पुराना उरगेन्च' भी कहते हैं, आमू दरिया के किनारे बसा एक शहर था जो ख़्वारेज़्म की राजधानी भी था। १६वीं सदी में आमू दरिया के अचानक अपने रुख़ बदल लेने से यहाँ पानी नहीं रहा और निवासियों को अपना पुराना शहर छोड़ देना पड़ा। फिर दक्षिण-पूर्व में आधुनिक उरगेन्च शहर की नवस्थापना हुई। समय के साथ यह ख़ीवा ख़ानत​ का एक व्यापारिक केंद्र बन गया।

आधुनिक युग

आधुनिक युग में उरगेन्च एक सोवियत-शैली का शहर है। सोवियत संघ ने आसपास के क्षेत्र में कपास की खेती पर ज़ोर दिया था इसलिए पूरे नगर की बत्तियों और मकानों पर कपास-सम्बन्धी आकृतियाँ और चित्र हैं। यहाँ एक स्मारक उन २० बच्चों के साम्यवादी (कोम्युनिस्ट) टोली को याद करता है जो १९२२ में सिर दरिया के किनारे बासमाची विद्रोहियों द्वारा मारे गए थे। यहाँ मुहम्मद अल-ख़्वारिज़्मी की भी एक प्रतिमा है जो इस क्षेत्र के ९वीं सदी के एक प्रसिद्ध गणितज्ञ थे। बहुत से सैलानी यहाँ से ३५ किमी दक्षिणपूर्व को स्थित ख़ीवा शहर में पर्यटन के लिए उरगेन्च से गुज़रते हैं।
गगन नारंग

प्रारंभिक जीवन और पृष्ठभूमि

इनका जन्म ६ मई १९८३ को चेन्नई में हुआ था। इनके  पूर्वज हरियाणा के पानीपत जिले में स्थित समल्खा में रहा करते थे। उसके बाद उनके दादा पानीपत से हैदराबाद जाकर बस गए। उनके माता-पिता का नाम भीमसेन नारंग और अमरजीत हैं। गगन नारंग का जन्मस्थल चेन्नई था, पर उनका पालन पोषण हैदराबाद में ही हुआ।
हाबीगञ्ज सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

हाबीगंज सदर उपजिला बांग्लादेश के पूर्वी सीमान्त में स्थित, सिलेट विभाग के हाबीगंज जिले में स्थित है।
कुलदीप यादव

प्रारंभिक जीवन

कुलदीप यादव का जन्म उत्तर प्रदेश के उन्नाव जिले में १४ दिसंबर १९९४ को हुआ। कुलदीप यादव के पिता का नाम राम सिंह यादव तथा माता का नाम ऊषा यादव है। कुलदीप यादव के क्रिकेटर बनने के सपने को पूरा करने के लिए उनका परिवार कानपुर शहर में बस गया। इनके पिता ईंट भट्ठे के मालिक थे। कुलदीप का बचपन से ही क्रिकेट के प्रति लगाव था, वे क्रिकेट में ही अपना भविष्य बनाना चाहते थे। वह एक बडे खिलाडी है

कैरियर

कुलदीप यादव ने अपने कैरियर की शुरुआत टेस्ट क्रिकेट के साथ २५ मार्च २०१७ को ऑस्ट्रेलिया क्रिकेट टीम के खिलाफ धर्मशाला के हिमाचल प्रदेश क्रिकेट एसोसिएशन स्टेडियम में की थी। इसके बाद पहला एक दिवसीय अंतर्राष्ट्रीय मैच २३ जून २०१७ को विंडीज टीम के खिलाफ पोर्ट ऑफ स्पेन में की थी तो पहला ट्वेन्टी-२० अंतरराष्ट्रीय मैच ९ जुलाई २०१७ को वेस्टइंडीज के खिलाफ किंग्सटन में खेला।
टेस्ट में पदार्पण करने के बाद इन्हें फिर भारत के २०१८ में इंग्लैंड दौरे पर टेस्ट टीम मौका दिया गया।
द बर्निंग ट्रेन

संक्षेप

इस कहानी की शुरुआत अशोक (धर्मेन्द्र), विनोद (विनोद खन्ना) और रणधीर के बचपन से शुरू होती है। उन सभी का भारत में बहुत ही तेज ट्रेन बनाने और चलाने का सपना होता है। उनके बड़े होने के बाद एक दिन भारतीय रेलवे एक बहुत ही तेज ट्रेन "सुपर एक्सप्रेस" बनाने की अनुमति देती है। विनोद, रणधीर और राकेश अपना अपना मॉडल चुनाव हेतु भेजते हैं, लेकिन अंत में विनोद का दिया मॉडल ही चुना जाता है। रणधीर को अपने मॉडल के न चुने जाने से गुस्सा आ जाता है और वो इसका बदला लेने की सोचता है। लगभग 6 साल गुजर जाते हैं और विनोद अपनी ट्रेन बनाने के काम में लगा रहता है और अंत में पूरा भी कर लेता है, जिससे लोग बस 14 घंटे में ही दिल्ली से मुंबई में जा सकते हैं। 
अशोक और विनोद दो खूबसूरत महिलाओं से प्यार करते हैं: सीमा (हेमामालिनी) और शीतल (परवीन बॉबी)। रणधीर भी शीतल से प्यार करता है, लेकिन वह विनोद से शादी करती है और उनके पास एक बच्चा है, राजू, जो रणधीर को बहुत दर्द देता है। अशोक और सीमा अपनी सगाई के बाद शादी करने की योजना बना रहे होते हैं, लेकिन अचानक अशोक के पिता को भारी दिवालियापन का सामना करना पड़ता है। वह अपनी संपत्ति खो देते हैं और आत्महत्या कर लेते हैं। अशोक सड़क पर आ जाता है और यहाँ तक कि सीमा उसे छोड़ देती है। अशोक शहर छोड़ देता है। विनोद ने अपनी पत्नी और बेटे को अनदेखा करते हुए ट्रेन बनाने पर पूरी तरह ध्यान केन्द्रित किया था। बहुत देर हो चुकी थी, दिल से पीड़ित शीतल ने अपने बेटे राजू को अपनी मां के घर भेज दिया और वह विनोद को छोड़ देती है।
ट्रेन के पहली बार चलने का समय भी आ जाता है और वो ट्रेन दिल्ली से मुंबई जाने के लिए मथुरा स्टेशन से निकल जाती है। अशोक की मुलाक़ात रणधीर से होती है, वे दोनों बात करते रहते हैं कि रणधीर उसे बताता है कि उसने बदला लेने के लिए ट्रेन के ब्रेक को हटा दिया है और इंजन में बम भी रख दिया है। ये बात जान कर अशोक तुरंत ट्रेन की ओर जाता है, पर उससे पहले ही ट्रेन में धमाका हो जाता है और ड्राइवर की मौत हो जाती है। इसके बाद ट्रेन बिना रुके आगे बढ़ते जाती है।
रेलवे में काम करने वालों को ये बात पता चलती है तो उनके होश उड़ जाते हैं। राकेश, जो मुंबई में रहता है, वो ट्रेन को धीमा करने की कोशिश करते रहता है। वहीं अशोक और राकेश की मदद से विनोद एक कार से ट्रेन में जाने की कोशिश करता है। विनोद, अशोक और रवि उस इंजन में आ जाते हैं और वहाँ रणधीर को देख कर हैरान रह जाते हैं। रणधीर उन्हें मारने की कोशिश करते रहता है, पर मारपीट के दौरान वो ट्रेन से गिर जाता है। वे लोग इंजन में देखते हैं कि सारा सिस्टम तबाह हो चुका है और उसे पूरी तरह उड़ाने के अलावा और कोई चारा नहीं है। रवि सारे यात्रियों को सीट में अच्छी तरह कस कर बैठने बोलता है, ताकि बम के धमाके के कारण उन्हें चोट न लग जाये। इसके बाद वे लोग डाइनामाइट से विस्फोट करते हैं। अंत में इंजन धीमा हो जाता है और सारे यात्री बॉम्बे रेलवे स्टेशन में उतर जाते हैं और इसी के साथ कहानी समाप्त हो जाती है।
अखा भगत

अखा भगत गुजराती कवि थे जिनका समय 1591-1656 ई. माना जाता है। ये अहमदाबाद के निवासी थे और बाद में वहीं की टकसाल में मुख्य अधिकारी हो गए थे। संसार से मन के विरक्त होने पर घर द्वार छोड़कर ये तीर्थयात्रा के लिए निकले और गुरु की खोज करते हुए काशी पहुँचे। ब्रह्मज्ञान प्राप्त कर पुनः अहमदाबाद आए।
इन्होंने पंचीकरण, गुरु शिष्य संवाद, अनुभव बिंदु, चित्त विचार संवाद, आदि ग्रंथों की रचना की है। मिथ्याचार, दंभ, दुराग्रह, सामाजिक दुर्गुणों आदि पर भी इन्होंने कठोर प्रहार किया है।

जीवन

अखा भगत १७वी शाताब्दी में जेतलपुर से अहमदाबाद (कर्णावती) आए थे। उनका सुनार का व्यवसाय था तथा निवास खाड़िया में दसैनी-नी-पोल में था। आज उस जगह को अखा नो ओरडो या अखा का कमरा कहा जाता है।
बुल्गारियाई लेव

लेव

लेव बुल्गारिया की आधिकारिक मुद्रा है, जिसे सौ स्टोटींकी से विभाजित किया जाता है। बुल्गारियन भाषा में लेव का मतलब लायन होता है। बुल्गारिया के यूरोपियन यूनियन में मिलने के बाद अनुमान लगाया जा रहा है कि 1 जनवरी 2012 से लेव का स्थान यूरो ले लेगा, लेकिन कुछ विश्लेषकों का मानना है कि वर्तमान वैश्विक मुद्रा स्थिति को देखते हुए 2015 से पहले बुल्गारिया में यूरो प्रचलन में नहीं आ पाएगा।
२१२३ ईसा पूर्व

२१२३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१२३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जयभान सिंह पवैया

जीवन परिचय

जयभान सिंह पवैया का जन्म मध्य प्रदेश के ग्वालियर जिले के चीनौर ग्राम में हुआ था। इनके पिताजी का नाम बलवन्त सिंह पवैया था।वे सिविल इंजीनियरी में डिप्लोमा है। उनके जीवन की प्रमुख घटनाएँ निम्नलिखित हैं-
1973 में राष्ट्रीय स्वयंसेवक संघ के स्वयंसेवक, 
1974 में श्री जयप्रकाश नारायण के सम्पूर्ण क्रांति आंदोलन में सक्रिय भागीदारी, 
1973 से 1982 तक अखिल भारतीय विद्यार्थी परिषद के महानगर अध्यक्ष, अ.भा.वि.प. की राष्ट्रीय कार्य समिति, 
1983 से 1997 तक विश्व हिन्दू परिषद एवं 1995 से बजरंग दल के राष्ट्रीय अध्यक्ष, 
1993 में राम जन्म भूमि मामले में श्री आडवाणी जी एवं श्री कल्याण सिंह जी के साथ तेरह दिन जेल में निरूद्ध, 
अगस्त, 1996 में आतंकवादियों द्वारा अमरनाथ यात्रा बंद करने की चुनौती के विरोध में पचास हजार युवकों के साथ कश्मीर कूच एवं गौ रक्षा अभियान में पद यात्रा, 
1999 में १३वीं लोकसभा हेतु ग्वालियर से सदस्य निर्वाचित,
सन् 2000 में वीरांगना लक्ष्मी बाई बलिदान मेला, ग्वालियर तथा ‘‘राष्ट्रीय वीरांगना सम्मान’’ स्थापित किया, 
सन् 1970 से काव्य लेखन,
सन् 2002 में अंतर्राष्ट्रीय संसदीय संघ के अन्तर्गत चिली (अमेरिका) में हिन्दी में भाषण दिया,
2005 से 2013 तक मध्यप्रदेश में राज्य बीस सूत्रीय क्रियान्वयन समिति के उपाध्यक्ष (मंत्री स्तर),
सन् 2013 में पहली बार विधान सभा सदस्य निर्वाचित,
श्री जयभान सिंह पवैया को 30 जून, 2016 को मुख्यमंत्री शिवराज सिंह चौहान के मंत्रि-परिषद में उच्चशिक्षा मंत्री के रूप में शामिल किया गया।
वर्तमान में लोकसभा चुनाव के लिये भारतीय जनता पार्टी के दिल्ली राज्य के सह प्रभारी ।
प्रमात्रा क्षेत्र सिद्धान्त

इतिहास

चूँकि क्वांटम क्षेत्र सिद्धान्त क्वांटम यांत्रिकी के साथ विशिष्ट आपेक्षिकता के मिलन का अनिवार्य परिणाम है। ऐतिहासिक रूप इसे इसका आरम्भ विद्युत्-चुम्बकीय क्षेत्र के क्वांटीकरण से आरम्भ हुआ।

मूल सिद्धांत

क्षेत्र का प्रारम्भिक विकास डिराक, फाॅक्क, पाउली, हाइजनबर्ग, बोगोल्युबोव द्वारा किया गया। इसका १९५० में के दशक में क्वांटम विद्युत चुम्बकीकी के विकास के साथ सम्पन्न हुआ।

आमान सिद्धांत

आमान सिध्दान्त कण भौतिकी के मानक प्रतिमान में सन्निहित बलों के एकीकरण का सूत्रबद्ध प्रमात्रिकरण है।

चिरसम्मत और क्वांटम क्षेत्र

चिरसम्मत क्षेत्र सिध्दांत दिक्-काल के अध्ययन क्षेत्र में परिभाषित फलन है दो परिघटनाएं जो जो कि चिरसम्मत सिद्धान्त द्वारा वर्णित की जा सकती हैं वो हैं न्यूटन का सार्वत्रिक गुरुत्वाकर्षण का सिद्धान्त g(x, t) (यहाँ g, x और t का सतत् फलन है) और चिरसम्मत विद्युत-चुम्बकत्व जिसे विद्युत क्षेत्र E(x, t) और चुम्बकीय क्षेत्र B(x, t) से वर्णित किया जा सकता है। क्योंकि ये क्षेत्र समष्टि के प्रत्येक बिन्दु पर सिद्धान्तन विशिष्ट मान रख सकते हैं, इनकी स्वतंत्रता की विमा अनन्त होती है।

बोसॉन

कण भौतिकी के स्टैंडर्ड माडल  के अनुसार, बोसान वे कण हैं जिनके कारण बल कार्य करते हैं। जैसे-विद्युत चुम्बकीय बल ॥
बोसान तीन प्रकार के होते है-
1.  w/z boson
2. graviton
3. higgs boson

फर्मियोन

फर्मियोन वे प्राथमिक कण हैं जिनके कारण किसी पदार्थ में
द्रव्यमान होता है।

अति-सममिति

अति-सममिति
संघाई सहयोग संगठन

यह 14 जून 2001 को चीन, रूस, कजाकिस्तान, किरगिस्तान, ताजिकिस्तान और उजबेकिस्तान द्वारा पारस्परिक सहयोग के लिए स्थापित संगठन है।
शुष्कभूमि कृषि

शुष्कभूमि कृषि (Dryland farming) सिंचाई किये बिना ही कृषि करने की तकनीक है। यह शुष्कभूमियों के लिये उपयोगी है, यानि वह क्षेत्र जहाँ बहुत कम वर्षा होती है।
इसके अंतर्गत उपलब्ध सीमित नमी को संचित करके बिना सिंचाई के ही फसलें उगायी जाती हैं। वर्षा की कमी के कारण मिट्टी की नमी को बनाये रखने तथा उसे बढ़ाने का निरन्तर प्रयास किया जाता है। इसके लिए गहरी जुताई की जाती है और वाष्पीकरण को रोकने का प्रयत्न किया जाता है। इसके अंतर्गत अल्प नमी में तथा कम समय में उत्पन्न होने वाली फसलें उत्पन्न की जाती हैं। इस प्रकार की खेती विशेष रूप से भूमध्यसागरीय प्रदेशों तथा अमेरिका के कोलम्बिया पठार पर की जाती है।
राया हफ्फर अल हसन

राया हफ्फर अल हसन (जन्म 1967) एक लेबनान की राजनेता है जो इंटीरियर और नगर पालिकाओं मंत्री हैं, और पूर्व वित्त मंत्री भी हैं। वह लेबनान की पहली महिला है, जिन्हें सरकार में महत्वपूर्ण पदों पर नियुक्त किया गया था।

प्रारंभिक जीवन और शिक्षा

हसन का जन्म 1967 में एक सुन्नी परिवार में हुआ  उसे जून 1 9 87 में अमेरिकी विश्वविद्यालय के बेरूत से बिजनेस एडमिनिस्ट्रेशन में स्नातक की डिग्री मिली। उसने 1990 में जॉर्ज वॉशिंगटन विश्वविद्यालय में निवेश में मास्टर ऑफ बिजनेस एडमिनिस्ट्रेशन प्राप्त किया।

कैरियर

प्रारंभिक 1990 में। मंत्री ने मेनिटरेरेने निवेशकों समूह के साथ काम किया। और 8 बाद में प्रधान मंत्री के कार्यालय के सदस्य के रूप में काम किया और प्रमुख रूप से व्यय प्रबंधन के सुधारों के लिए, यह आर्थिक और सामाजिक सुधार एजेंडा, विस्तारित किया गया है। वित्त पोत की स्थापना के लिए, जब भी वित्त मंत्री. के साथ-साथ 2011 में किया गया था।
बोरन ट्राइऑक्साइड

बोरन ट्राइऑक्साइड एक अकार्बनिक यौगिक है।
चुम्बकीय गोला

चुम्बकीय गोला तब बनता है, जब आवेशित कणों का प्रवाह (जैसे की सौर वायु) किसी ग्रह या उसी तरह के किसी पिंड की आतंरिक चुम्बकीय क्षेत्र से टकराता है।
कोव्ज़ देल द्राच

कोव्ज़ देल द्राच ([kɔvəz ðəɫ ˈdɾak] जिसे आधुनिक कातालान में Coves del Drac लिखते हैं, स्पेनी: Cuevas del Drach, [[अंग्रेज़ी भाषा में: "Caves of Drach", साहित्य में: "Dragon caves") चार पहाड़ियों का नाम है जो मयोरका (Majorca) और [[बलेआरिक टापू[[ (Balearic Islands) स्पेन में स्थित हैं। यह मानाकोर (Manacor) नगर पालिका के अंतरगत आते हैं जो कि पोरतो क्रिस्तो (Porto Cristo) की बस्ती के पास है। इन पहाड़ियों को सबसे पहले एक पत्र में 1338 में उल्लेख किया गया था। इन पहाड़ियों की चौड़ाई 25 मीटर है और इनकी लम्बाई 2.4 कीलोमीटर है। इन चार पहाड़ों के नाम इस प्रकार से हैं: काली पहाड़ी, सफ़ेर पहाड़ी, लूईस सलवादोर (Cave of Luis Salvador) की पहाड़ी और फ़्राँसीसी लोगों (Cave of the French) की पहाड़ी।
इन पहाड़ियों के बनने का मुख्य कारण मेडिटरेनियन सागर से ज़ोरदार पानी का अचानक निकलना और कुछ शोधकर्ताओं के सोचने के मुताबिक़ यह बहुत पहले के दौर से चला आ रहा है। एक धर्ती के बीच की नदी भी यहाँ पाई जाती है जिसे मारतल नदी कहते हैं जो कि 115 मीटर लम्बी और 30 मीटर चौड़ी है। इस नदी को फ़्राँसीसी पर्यटक और वैज्ञानिक एदुआर्द आलफ़्रेद मारतल (Édouard-Alfred Martel) के नाम पर रखा गया है जो कि एक पहाड़ों के ज्ञान speleology के पिता माने जाते हैं। उसने इन पहाड़ियों का भ्रमन 1896 में किया था। एक जर्मन पहाड़ियों के भ्रमणकर्ता एम० एफ़० विल ने सफ़ेद और काली पहाड़ियों के नक़्शे 1880 में उतारे थे। मारतल ने दो और पहाड़ियों और धर्ती के नीचे से निकलने वाली नदी को खोज निकाला था।
यह चारों पहाड़ियाँ सामान्य जनता के लिए खुले हैं और मलोरका का मुख्य आकर्षण हैं। यहाँ आने वाले पर्यटकों की यात्रा चार संगीतकारों की छोटी-सी संगीत प्रस्तुति के साथ समाप्त होती है।
नंदीनी मुखर्जी

नंदीनी मुखर्जी एक भारतीय कंप्यूटर वैज्ञानिक और राजनीतिज्ञ हैं। वह कंप्यूटर विज्ञान और इंजीनियरिंग विभाग की प्रोफेसर हैं जादवपुर विश्वविद्यालय, कोलकाता, भारत मे। मुखर्जी ने दक्षिण कोलकाता लोकसभा निर्वाचन क्षेत्र से संसदीय चुनावों में वाम मोर्चे के नामांकित सीपीआई (एम) उम्मीदवार के रूप में चुनाव लड़ा था। वह अपने महाविद्यालय के दिनों में छात्र 'फेडरेशन ऑफ इंडिया में भी शामिल थीं। वह पश्चिम बंगाल फ्री सॉफ्टवेयर मांचा (एफएसएमडब्ल्यूबी) की सचिव हैं। अखिल भारतीय शांति और एकता संगठन (एआईपीओओ) के एक राज्य सचिवालय की सदस्य भी है। २०११ में उन्होंने भवानीपुर विधानसभा क्षेत्र से उप-चुनाव लड़ा।

जीवनी

मुखर्जी ने कमला गर्ल्स हाई स्कूल से अपनी माध्यामिक शिक्षा प्राप्त की और पथ भवन स्कूल से उच्च माध्यमिक शिक्षा। उन्होंने १९८७ में कम्प्यूटर साइंस और बंगाल इंजीनियरिंग कॉलेज, शिबपुर की प्रौद्योगिकी विभाग से इंजीनियरिंग की डिग्री प्राप्त की। उन्होंने १९९१ में, जादवपुर विश्वविद्यालय, कंप्यूटर विज्ञान और इंजीनियरिंग विभाग से इंजीनियरिंग डिग्री की मास्टर की उपाधि अर्जित की। मुखर्जी का पीएचडी काम समानांतर कंप्यूटिंग में था। २००१ में वह उच्च प्रदर्शन कंप्यूटिंग के शोध के लिए न्यूकैसल विश्वविद्यालय गए। १९९६ में, यूके में मैनचेस्टर विश्वविद्यालय से १९९१ में पीएचडी खत्म होने के बाद उन्हें उन्हें प्रतिष्ठित राष्ट्रमंडल छात्रवृत्ति से सम्मानित किया गया।
मुखर्जी ने १९९२ में जादवपुर विश्वविद्यालय में कंप्यूटर विज्ञान और इंजीनियरिंग विभाग में पढ़ाना शुरू किया।
उन्होंने ८० से अधिक शोध पत्र प्रकाशित किए हैं।
अंजीर

पौष्टिक तत्त्व

अंजीर कैलशियम, रेशों व विटामिन ए, बी, सी से युक्त होता है। एक अंजीर में लगभग ३० कैलरी होती हैं। एक सूखे अंजीर में कैलरी ४९, प्रोटीन ०.५७९ ग्राम, कार्ब १२.४२ ग्राम, फाइबर २.३२ ग्राम, कुल फैट ०.२२२ ग्राम, सैचुरेटेड फैट ०.०४४५ ग्राम, पॉलीअनसैचुरेटेड फैट ०.१०६, मोनोसैचुरेटेड फैट ०.०४९ ग्राम, सोडियम २ मिग्रा और विटामिन ए, बी, सी युक्त होता है। इसमें ८३ प्रतिशत चीनी होने के कारण यह विश्व का सबसे मीठा फल है। डायबिटीज के रोगियों को दूसरे फलों की तुलना में अंजीर का सेवन खासतौर से लाभकारी होता है। अंजीर पोटैशियम का अच्छा स्रोत है, जो रक्तचाप और रक्त शर्करा को नियंत्रित करने में मदद करता है। अंजीर में स्थित रेशे वजन को संतुलित रखते हुए मोटापे को कम रखते हैं साथ ही स्तन कैंसर और मेनोपॉज की तकलीफ़ों को दूर करने में मददगार पाए गए हैं। सूखे अंजीर में फेनोल, ओमेगा-३, ओमेगा-६ होता है। यह फैटी एसिड कोरोनरी हार्ट डिजीज के खतरे को कम करने में मदद करता है। अंजीर में कैल्शियम बहुत होता है, जो हड्डियों को मजबूत करने में सहायक होता है। अंजीर में पोटैशियम ज्यादा होता है और सोडियम कम होता है इसलिए यह उच्चरक्तचाप की समस्या से भी बचाता है। अंजीर के सेवन करने से मधुमेह, सर्दी-जुकाम, दमा और अपच जैसी तमाम व्याधियों में भी लाभ देखा गया है।

प्रकार

अंजीर कई प्रकार का होता है, परंतु मुख्य प्रकार चार हैं:
(१) कैप्री फिग, जो सबसे प्राचीन है और जिससे अन्य अंजीरों की उत्पत्ति हुई है,
(२) स्माइर्ना,
(३) सफेद सैनपेद्रू और
(४) साधारण अंजीर।
भारत में मार्सेलीज़, ब्लैक इस्चिया, पूना, बँगलोर तथा ब्राउन टर्की नाम की किस्में प्रसिद्ध हैं।

खेती

अंजीर की खेती भिन्न-भिन्न जलवायु वाले स्थानों में की जाती है, परंतु भूमध्यसागरीय जलवायु इसके लिए अत्यंत उपयुक्त है। फल के विकास तथा परिपक्वता के समय वायुमंडल का शुष्क रहना अत्यंत आवश्यक है। पर्णपाती वृक्ष होने के कारण पाले का प्रभाव इस पर कम पड़ता है। यों तो सभी प्रकार की मिट्टी में इसका वृक्ष उपजाया जा सकता है, परंतु दोमट अथवा मटियार दोमट, जिसमें उत्तम जल निकास (ड्रेनेज) हो, इसके लिए सबसे श्रेष्ठ मिट्टी है। इसमें प्राय खाद नहीं दी जाती; तो भी अच्छी फसल के लिए प्रति वर्ष प्रति वृक्ष २०-३० सेर सड़े हुए गोबर की खाद या कंपोस्ट जनवरी-फरवरी में देना लाभदायक है। इसे अधिक सिंचाई की भी आवश्यकता नहीं पड़ती। ग्रीष्म ऋतु में फल की पूर्ण वृद्धि के लिए एक या दो सिंचाई कर देना अत्यंत लाभप्रद है।
अंजीर के नए पौधे मुख्यत कृत्तों (कटिंग) द्वारा प्राप्त होते हैं। एक वर्ष की अवस्था की डाल का इस कार्य के लिए प्रयोग किया जाता है। कृत्त जनवरी में लगाए जाते हैं और एक वर्ष बाद इस प्रकार तैयार हुए पौधों को स्थायी स्थान पर पंद्रह-पंद्रह फुट की दूरी पर रोपते हैं। प्रति वर्ष सुषुप्ति काल में इसकी कटाई-छँटाई करनी चाहिए क्योंकि अच्छे फल पर्याप्त मात्रा में नई डालियों पर ही आते हैं। फल अप्रैल से जून तक प्राप्त होते हैं। लगाने के तीन वर्ष बाद वृक्ष फल देने लगता है और एक स्वस्थ, प्रौढ़ वृक्ष से लगभग ४०० फल मिलते हैं। पत्तियों के निचले भाग में एक प्रकार का रोग लगता है जिसे मंडूर (रस्ट) कहते हैं, परंतु यह रोग विशेष हानिकारक नहीं है।